ประกาศคณะกรรมการกำกับกิจการพลังงานประกาศคณะกรรมการกำกับกิจการพลังงานเรื่องบัตรประจำตัวพนักงานเจ้าหน้าที่ตามพระราชบัญญัติการประกอบกิจการพลังงานพ.ศ. ๒๕๕๐ อาศัยอำนาจตามความในมาตรา๑๑ (๑๘) มาตรา ๒๔ มาตรา ๓๓ และมาตรา ๑๒๔ วรรคสอง แห่งพระราชบัญญัติการประกอบกิจการพลังงานพ.ศ. ๒๕๕๐ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำโดยอาศัยอำนาจตามบทบัญญัติแห่งกฎหมายคณะกรรมการกำกับกิจการพลังงานออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศคณะกรรมการกำกับกิจการพลังงาน เรื่อง บัตรประจำตัวพนักงานเจ้าหน้าที่ตามพระราชบัญญัติการประกอบกิจการพลังงานพ.ศ. ๒๕๕๐ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้พนักงานเจ้าหน้าที่ของสำนักงาน หมายความว่าพนักงานของสำนักงานซึ่งคณะกรรมการแต่งตั้งให้มีอำนาจปฏิบัติการตามพระราชบัญญัติการประกอบกิจการพลังงานพ.ศ. ๒๕๕๐พนักงานเจ้าหน้าที่ที่มิใช่พนักงานของสำนักงาน หมายความว่าผู้ซึ่งคณะกรรมการแต่งตั้งให้มีอำนาจปฏิบัติการตามพระราชบัญญัติการประกอบกิจการพลังงานพ.ศ.๒๕๕๐หมวด ๑ข้อกำหนดทั่วไป ข้อ ๔ บัตรประจำตัวพนักงานเจ้าหน้าที่ให้ทำด้วยพลาสติกโดยมีขนาดและลักษณะดังนี้(๑)บัตรประจำตัวพนักงานเจ้าหน้าที่ของสำนักงานให้เป็นสีทองและมีลักษณะตามแบบที่ ๑แนบท้ายประกาศนี้(๒)บัตรประจำตัวพนักงานเจ้าหน้าที่ที่มิใช่พนักงานของสำนักงานให้เป็นสีเงินและมีลักษณะตามแบบที่ ๒ แนบท้ายประกาศนี้ข้อ๕[๒]ให้เลขาธิการสำนักงานคณะกรรมการกำกับกิจการพลังงานเป็นผู้ลงนามในบัตรประจำตัวพนักงานเจ้าหน้าที่ข้อ ๖ ให้สำนักงานจัดทำบัตรประจำตัวพนักงานเจ้าหน้าที่ให้แก่ผู้ที่ได้รับการแต่งตั้งภายในสิบห้าวันนับแต่ได้รับการแต่งตั้งจากคณะกรรมการสำหรับพนักงานเจ้าหน้าที่ที่มิใช่พนักงานของสำนักงานให้หน่วยงานต้นสังกัดเสนอชื่อของผู้นั้นเป็นหนังสือต่อคณะกรรมการเพื่อพิจารณาแต่งตั้งพร้อมแนบหนังสือรับรองการทำงานของผู้นั้น มาด้วยข้อ ๗ เอกสารประกอบบัตรประจำตัวพนักงานเจ้าหน้าที่ตามข้อ๖ ให้เป็นไปตามแบบแนบท้ายประกาศนี้ข้อ ๘ เมื่อได้ออกบัตรประจำตัวพนักงานเจ้าหน้าที่ให้แก่ผู้ใดให้สำนักงานจัดให้มีสำเนาข้อความและรายการบัตรประจำตัวพนักงานเจ้าหน้าที่ของผู้นั้นไว้ด้วยหนึ่งฉบับซึ่งติดรูปถ่ายของผู้นั้นไว้และให้เก็บไว้เป็นหลักฐานที่สำนักงานข้อ ๙ พนักงานเจ้าหน้าที่ที่ได้รับการแต่งตั้งจากคณะกรรมการให้มีอำนาจหน้าที่ตามมาตรา๑๒๒ (๑) จะต้องมีความรู้ในด้านมาตรฐานความปลอดภัยหมวด ๒ประเภทและอายุของบัตรประจำตัวพนักงานเจ้าหน้าที่ ข้อ ๑๐ บัตรประจำตัวพนักงานเจ้าหน้าที่แบ่งออกเป็นสองประเภทดังนี้(๑)บัตรประจำตัวพนักงานเจ้าหน้าที่ของสำนักงาน(๒)บัตรประจำตัวพนักงานเจ้าหน้าที่ที่มิใช่พนักงานของสำนักงานข้อ๑๑[๓]บัตรประจำตัวพนักงานเจ้าหน้าที่ของสำนักงานให้มีอายุใช้ได้สองปีนับแต่วันออกบัตรและบัตรประจำตัวพนักงานเจ้าหน้าที่ที่มิใช่พนักงานของสำนักงานให้มีอายุใช้ได้หนึ่งปีนับแต่วันออกบัตรหมวด ๓การใช้บัตรประจำตัวพนักงานเจ้าหน้าที่ ข้อ ๑๒ ในขณะที่พนักงานเจ้าหน้าที่ปฏิบัติการตามมาตรา๑๒๒ หรือมาตรา ๑๒๖ ให้ติดบัตรประจำตัวพนักงานเจ้าหน้าที่ให้เห็นด้านหน้าของบัตรได้อย่างชัดเจนตลอดเวลาข้อ ๑๓ การใช้บัตรประจำตัวพนักงานเจ้าหน้าที่ให้มีมาตราการควบคุมดังนี้(๑)บัตรประจำตัวพนักงานเจ้าหน้าที่เป็นบัตรที่ใช้ได้เฉพาะผู้ซึ่งคณะกรรมการแต่งตั้งให้เป็นพนักงานเจ้าหน้าที่เท่านั้นจะมอบให้บุคคลใดบุคคลหนึ่งใช้แทนมิได้(๒)ห้ามผู้ใดกระทำการปลอมแปลงบัตรประจำตัวพนักงานเจ้าหน้าที่หรือแก้ไขดัดแปลงบัตรประจำตัวพนักงานเจ้าหน้าที่ให้ผิดไปจากแบบที่กำหนดไว้(๓)ห้ามผู้ใดนำวัสดุอื่นใดมาปิด บังทับรูปถ่ายหรือข้อความในบัตรประจำตัวพนักงานเจ้าหน้าที่ทั้งหมดหรือบางส่วน(๔)ห้ามผู้ใดกระทำการโดยเจตนาเพื่อให้บัตรประจำตัวพนักงานเจ้าหน้าที่สูญหาย ชำรุด ทำลาย หรือทำให้เสื่อมค่าหรือกระทำด้วยประการใดๆ ให้บัตรนั้นเสียหายจนกระทั่งใช้การไม่ได้(๕)ห้ามผู้ใดนำบัตรประจำตัวพนักงานเจ้าหน้าที่ทุกประเภทที่ได้ประกาศยกเลิกใช้แล้วมาใช้อีกเป็นอันขาดหมวด ๔ค่าใช้จ่ายในการทำบัตรประจำตัวพนักงานเจ้าหน้าที่ ข้อ ๑๔ ค่าใช้จ่ายในการทำบัตรประจำตัวพนักงานเจ้าหน้าที่ให้เป็นไปตามหลักเกณฑ์ดังนี้(๑)บัตรประจำตัวพนักงานเจ้าหน้าที่ของสำนักงานกรณีจัดทำบัตรครั้งแรกหรือบัตรหมดอายุ หรือบัตรชำรุดโดยสภาพจากการใช้งานตามปกติให้สำนักงานเป็นผู้ออกค่าใช้จ่ายกรณีบัตรสูญหายหรือขอเปลี่ยนบัตรเนื่องจากการเปลี่ยนชื่อหรือตำแหน่งหรือชำรุดโดยมิใช่จากสภาพการใช้งานตามปกติ ให้ผู้ขอบัตรเป็นผู้ออกค่าใช้จ่าย(๒)บัตรประจำตัวพนักงานเจ้าหน้าที่ที่มิใช่พนักงานของสำนักงานให้หน่วยงานต้นสังกัดของผู้นั้นเป็นผู้ออกค่าใช้จ่ายตามที่เลขาธิการกำหนดหมวด ๕การส่งคืนการแจ้งบัตรสูญหาย การเปลี่ยนชื่อหรือตำแหน่ง และการยกเลิกบัตรประจำตัวพนักงานเจ้าหน้าที่ ข้อ ๑๕ ผู้ใดได้รับบัตรประจำตัวพนักงานเจ้าหน้าที่ใหม่แล้วหรือผู้ถือบัตรไม่มีสิทธิใช้บัตรประจำตัวพนักงานเจ้าหน้าที่นั้นต่อไปให้ส่งมอบบัตรประจำตัวพนักงานเจ้าหน้าที่เดิมต่อสำนักงานภายในสิบห้าวันนับแต่วันที่ได้รับบัตรประจำตัวพนักงานเจ้าหน้าที่ใหม่หรือไม่มีสิทธิใช้บัตรประจำตัวพนักงานเจ้าหน้าที่นั้นข้อ ๑๖ ในกรณีเปลี่ยนชื่อตัว ชื่อสกุลหรือชื่อตัวและชื่อสกุลหรือเปลี่ยนตำแหน่งให้พนักงานเจ้าหน้าที่ผู้นั้นยื่นเรื่องต่อสำนักงานเพื่อขอเปลี่ยนบัตรภายในสิบห้าวันนับแต่วันที่ได้รับอนุญาตให้เปลี่ยนชื่อตัว ชื่อสกุล หรือชื่อตัวและชื่อสกุล หรือเปลี่ยนตำแหน่ง แล้วแต่กรณีข้อ ๑๗ การออกบัตรประจำตัวพนักงานเจ้าหน้าที่ในกรณีที่บัตรประจำตัวพนักงานเจ้าหน้าที่หมดอายุ สูญหาย เปลี่ยนบัตร หรือชำรุด ให้นำความในข้อ ๔ ข้อ ๕ ข้อ ๖ ข้อ ๗ และข้อ๘ มาใช้บังคับโดยอนุโลมกรณีบัตรประจำตัวพนักงานเจ้าหน้าที่สูญหายให้แนบหลักฐานการแจ้งความด้วยหมวด ๖บทกำหนดโทษ ข้อ ๑๘ ผู้ที่ละเมิดหรือละเว้นการปฏิบัติเกี่ยวกับบัตรประจำตัวพนักงานเจ้าหน้าที่ตามที่ได้กำหนดไว้ในหมวด๓ สำนักงานสามารถดำเนินการ ดังต่อไปนี้(๑)ตักเตือนเป็นลายลักษณ์อักษร และแจ้งให้ผู้บังคับบัญชาทราบ(๒)อาจยกเลิกบัตรประจำตัวพนักงานเจ้าหน้าที่ของผู้นั้น(๓)ในกรณีเป็นพนักงานเจ้าหน้าที่ของสำนักงานให้พิจารณาลงโทษทางวินัย(๔)อาจดำเนินคดีตามประมวลกฎหมายอาญาข้อ ๑๙ ให้ประธานกรรมการเป็นผู้รักษาการตามประกาศนี้และวินิจฉัยชี้ขาดปัญหาเกี่ยวกับการปฏิบัติตามประกาศนี้ประกาศ ณ วันที่ ๑๖กันยายน พ.ศ. ๒๕๕๒ดิเรก ลาวัณย์ศิริประธานกรรมการกำกับกิจการพลังงาน[เอกสารแนบท้าย]๑.เอกสารประกอบบัตรประจำตัวพนักงานเจ้าหน้าที่ตามพระราชบัญญัติการประกอบกิจการพลังงานพ.ศ. ๒๕๕๐๒.[๔]แบบบัตรประจำตัวพนักงานเจ้าหน้าที่แบบที่ ๑แนบท้ายประกาศคณะกรรมการกำกับกิจการพลังงาน เรื่องแบบบัตรประจำตัวพนักงานเจ้าหน้าที่ตามพระราชบัญญัติการประกอบกิจการพลังงาน พ.ศ.๒๕๕๐ (แก้ไขเพิ่มเติม)๓.[๕]แบบบัตรประจำตัวพนักงานเจ้าหน้าที่แบบที่ ๒แนบท้ายประกาศคณะกรรมการกำกับกิจการพลังงาน เรื่องแบบบัตรประจำตัวพนักงานเจ้าหน้าที่ตามพระราชบัญญัติการประกอบกิจการพลังงานพ.ศ.๒๕๕๐ (แก้ไขเพิ่มเติม)(ดูข้อมูลจากภาพกฎหมาย)ประกาศคณะกรรมการกำกับกิจการพลังงาน เรื่อง บัตรประจำตัวพนักงานเจ้าหน้าที่ตามพระราชบัญญัติการประกอบกิจการพลังงานพ.ศ. ๒๕๕๐ (ฉบับที่ ๒) พ.ศ. ๒๕๕๙[๖]ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปวริญา/ปรับปรุง๒๔ สิงหาคม ๒๕๕๙นุสรา/ตรวจ๑๗ พฤศจิกายน ๒๕๕๙[๑] ราชกิจจานุเบกษาเล่ม ๑๒๖/ตอนพิเศษ ๑๗๑ ง/หน้า ๑๘/๒๕ พฤศจิกายน ๒๕๕๒[๒] ข้อ ๕แก้ไขเพิ่มเติมโดยประกาศคณะกรรมการกำกับกิจการพลังงาน เรื่องบัตรประจำตัวพนักงานเจ้าหน้าที่ ตามพระราชบัญญัติการประกอบกิจการพลังงาน พ.ศ. ๒๕๕๐(ฉบับที่ ๒) พ.ศ. ๒๕๕๙[๓] ข้อ ๑๑แก้ไขเพิ่มเติมโดยประกาศคณะกรรมการกำกับกิจการพลังงาน เรื่องบัตรประจำตัวพนักงานเจ้าหน้าที่ ตามพระราชบัญญัติการประกอบกิจการพลังงาน พ.ศ. ๒๕๕๐(ฉบับที่ ๒) พ.ศ. ๒๕๕๙[๔] แบบบัตรประจำตัวพนักงานเจ้าหน้าที่แบบที่๑ แนบท้ายประกาศคณะกรรมการกำกับกิจการพลังงาน เรื่องแบบบัตรประจำตัวพนักงานเจ้าหน้าที่ตามพระราชบัญญัติการประกอบกิจการพลังงาน พ.ศ.๒๕๕๐ แก้ไขเพิ่มเติมโดยประกาศคณะกรรมการกำกับกิจการพลังงาน เรื่องบัตรประจำตัวพนักงานเจ้าหน้าที่ ตามพระราชบัญญัติการประกอบกิจการพลังงาน พ.ศ. ๒๕๕๐(ฉบับที่ ๒) พ.ศ. ๒๕๕๙[๕] แบบบัตรประจำตัวพนักงานเจ้าหน้าที่แบบที่๒ แนบท้ายประกาศคณะกรรมการกำกับกิจการพลังงาน เรื่องแบบบัตรประจำตัวพนักงานเจ้าหน้าที่ตามพระราชบัญญัติการประกอบกิจการพลังงาน พ.ศ.๒๕๕๐ แก้ไขเพิ่มเติมโดยประกาศคณะกรรมการกำกับกิจการพลังงาน เรื่องบัตรประจำตัวพนักงานเจ้าหน้าที่ ตามพระราชบัญญัติการประกอบกิจการพลังงาน พ.ศ. ๒๕๕๐(ฉบับที่ ๒) พ.ศ. ๒๕๕๙[๖] ราชกิจจานุเบกษาเล่ม ๑๓๓/ตอนพิเศษ ๑๘๕ ง/หน้า ๔๙/๒๓ สิงหาคม ๒๕๕๙